1944
אירועים

ינואר
1 בינואר – סוריה קיבלה עצמאות מצרפת
4 בינואר – מלחמת העולם השנייה: מתחיל מבצע יצרן השטיחים שמטרתו להצניח נשק ואספקה ללוחמי המחתרות באירופה
16 בינואר – גנרל אייזנהאור מקבל בלונדון את הפיקוד על כוח הפלישה של בעלות הברית
18 בינואר – בית האופרה "מטרופוליטן" בניו יורק פותח לראשונה את שעריו בפני קונצרט ג'אז
27 בינואר – מלחמת העולם השנייה: הסרת המצור על לנינגרד
פברואר
1 בפברואר – מפקדת האצ"ל מכריזה על מרד נגד השלטון הבריטי
3 בפברואר – מלחמת העולם השנייה: ארצות הברית כובשת את איי מרשל
11 בפברואר – היטלר מוציא צו המכפיף את המודיעין הצבאי, האבווהר, ללשכה לביטחון הרייך
23 בפברואר – מבצע עדשה: הגליה ("דפורטציה") אלימה של העם הצ'צ'ני מחבל הקווקז
27 בפברואר – אנשי האצ"ל מפוצצים את משרדי מס ההכנסה
מרץ
9 במרץ – במוזיאון תל אביב נערכת "מסיבת זיכרון" לרגל יום הולדתו ה-83 של מאיר דיזנגוף וכן נפתחת תערוכה לזכרו של הרמן שטרוק
10 במרץ – טקס חניכת גן מאיר בתל אביב
12 במרץ – מלחמת העולם השנייה: הצבא האדום משחרר את אומן
13 במרץ – ברית המועצות מכירה בממשלת איטליה של פייטרו באדוליו
15 במרץ – מלחמת העולם השנייה: הצבא האדום נכנס לטרנסניסטריה
15 במרץ – מלחמת העולם השנייה: חנה סנש וצנחנים נוספים צונחים בקרואטיה
18 במרץ – התפרצות הר הגעש וזוב באיטליה הורגת 26 וגורמת לאלפים לברוח מבתיהם
19 במרץ – מלחמת העולם השנייה: גרמניה הנאצית כובשת את הונגריה
22 במרץ – למעלה מ-600 מפציצי צבא ארצות הברית תוקפים את ברלין
23 במרץ – ארגון האצ"ל מפוצץ את בניין הבולשת הבריטית במגרש הרוסים בירושלים
24 במרץ – הטבח בפוסה ארדיאטינה, רצח של 335 אזרחים איטלקים על ידי הנאצים ברומא
27 במרץ – השואה: תחילתה של אקציית הילדים בגטו קובנה
אפריל
10 באפריל – רודולף ורבה ואלפרד וצלר בורחים ממחנה ההשמדה אושוויץ. עם הגיעם לברטיסלאבה הם מדווחים לקהילה היהודית על הנעשה במחנה
14 באפריל – באסון ההתפוצצות בבומביי נספים לפחות 800 איש ונגרם הרס רב בנמל בומביי וברובעי העיר שסביבו
21 באפריל – צרפת מעניקה לנשים את הזכות להצביע
מאי
1 במאי – הבריטים מגבילים את עליית היהודים לארץ ישראל
9 במאי – מלחמת העולם השנייה: הצבא האדום משחרר את סבסטופול
13 במאי – מלחמת העולם השנייה – הצבא האדום משחרר את חצי האי קרים
15 במאי – השואה – מתחיל גירוש יהודי הונגריה למחנות השמדה
16 במאי – הוקם גטו ביצ'קה
16 במאי – הראשונים מבין 180,000 יהודי הונגריה מגיעים למחנה ההשמדה אושוויץ
17 במאי – השתלטות חמש יחידות לוחמות של האצ"ל על תחנת השידור הממשלתית ברמאללה במסגרת מאבקם בבריטים
18 במאי – מלחמת העולם השנייה: הקרב על מונטה קאסינו מסתיים בניצחון בעלות הברית
18 במאי – מלחמת העולם השנייה: לאחר שהשתלטה מחדש על חצי האי קרים, ברית המועצות מתחילה בגירוש כל הטטרים כעונש קולקטיבי על סיועם לכובש הנאצי
יוני
3 ביוני – שארל דה-גול הופך לראש ממשלת צרפת
5 ביוני – מלחמת העולם השנייה: בעלות הברית משחררות את רומא
6 ביוני – מלחמת העולם השנייה: D-Day – פלישת בעלות הברית לנורמנדי (מבצע אוברלורד)
9 ביוני – השואה: יהודי קורפו נאסרים ומגורשים מהאי
9 ביוני – השואה: חיסול גטו קולוז'וואר
9 ביוני – מלחמת העולם השנייה: ברית המועצות פולשת לקרליה המזרחית ולחלקים נוספים של קרליה, שנכבשו על ידי הפינים בשנת 1941
10 ביוני – האס אס טובח בתושבי הכפר היווני בדיסטומו בתגובה לפעילות המחתרת היוונית באזור. 218 גברים נשים וטף מצאו את מותם
10 ביוני – האס אס טובח בתושבי הכפר הצרפתי באורדור-סור-גלאן בתגובה לפעילות המחתרת הצרפתית באזור. 642 גברים נשים וטף מצאו את מותם
12 ביוני – המנהיג הקומוניסטי הסיני מאו דזה-דונג מכריז שיתמוך במנהיג הקואומינטנג צ'יאנג קאי שק במלחמה נגד האימפריה היפנית
13 ביוני – גרמניה הנאצית משתמשת לראשונה בפצצה המעופפת V-1 כנגד בריטניה
17 ביוני – איסלנד זוכה בעצמאות מדנמרק והופכת לרפובליקה
23 ביוני – הצלב האדום מבקר בגטו טרזיינשטט בעקבות בקשה של ממשלת דנמרק ש- 500 מאזרחיה היהודים חיו בגטו
יולי
17 ביולי – מלחמת העולם השנייה: המשט הגדול ביותר בתולדות המלחמה יוצא מהליפקס שבנובה סקוטיה תחת הגנת הצי הקנדי המלכותי
18 ביולי – מלחמת העולם השנייה: הידקי טוג'ו מתפטר מראשות ממשלת האימפריה היפנית בשל עיכובים רבים במאמץ המלחמתי
20 ביולי – קשר העשרים ביולי לרציחתו של אדולף היטלר
21 ביולי – מלחמת העולם השנייה: הקרב על גואם – כוחות אמריקאים נוחתים בגואם והקרב מתחיל (הסתיים ב-10 באוגוסט)
23 ביולי – הנאצים מגרשים את שארית יהדות רודוס
אוגוסט
1 באוגוסט – אנה פרנק רושמת את הדף האחרון ביומנה
1 באוגוסט – פורץ מרד ורשה
2 באוגוסט – חוסל מחנה הצוענים באושוויץ וכל יושביו הובלו לתאי הגזים
4 באוגוסט – אנה פרנק ובני משפחתה נתפסים בידי הגסטאפו באמסטרדם
5 באוגוסט – מלחמת העולם השנייה – מרד ורשה – יחידות האס אס והוורמאכט מוציאות להורג כ-40,000 אזרחים בניסיון לדכא המרד
8 באוגוסט – מלחמת העולם השנייה: הקרב על גואם מסתיים בניצחונה של ארצות הברית, שכובשת את גואם מידי היפנים
8 באוגוסט – התנקשות של הלח"י בנציב העליון הבריטי הרולד מקמייקל. מקמייקל נחלץ בשלום מההתנקשות אך אשתו נפצעה
16 באוגוסט – הטיסה הראשונה על המטוס יונקרס Ju 287
22 באוגוסט – המשלוח האחרון של יהודי צרפת למחנות ההשמדה בגרמניה
23 באוגוסט – הפיכת 23 באוגוסט 1944 בבוקרשט מיוזמת המלך מיכאי, מפקדים בצבא ואנשי אופוזיציה, מביאה להדחת הדיקטטורה הפרו-נאצית של המרשל יון אנטונסקו ולהפסקת הלחימה נגד ברית המועצות ובעלות הברית
24 באוגוסט – מלחמת העולם השנייה: כוחות צרפת ובעלות הברית מתחילים במתקפה לשחרור פריז
25 באוגוסט – פריז משוחררת על ידי בעלות הברית
26 באוגוסט – מלחמת העולם השנייה: שארל דה גול שב לפריז
28 באוגוסט – מלחמת העולם השנייה: שחרור מרסיי וטולון
29 באוגוסט – 60,000 חיילים סלובקיים מורדים בשליטים הנאצים
31 באוגוסט – הממשלה הזמנית של צרפת עוברת מאלג'יר לפריז
31 באוגוסט – כוחות צבא סובייטיים ורומניים צועדים אל תוך בוקרשט
ספטמבר
2 בספטמבר – השואה: אנה פרנק ומשפחתה מועלים על רכבת-המשלוח האחרונה מווסטרבורק לאושוויץ, ומגיעים למחנה ההשמדה כעבור 3 ימים
4 בספטמבר – מלחמת העולם השנייה: החטיבה המשוריינת ה-11 של צבא בריטניה משחררת את העיר אנטוורפן בבלגיה
5 בספטמבר – מתחיל טבח לודוש, בו נרצחו 15 יהודים ו-2 רומנים
8 בספטמבר – טיל V-2 פוגע בלונדון בפעם הראשונה
9 בספטמבר – מלחמת העולם השנייה: צבא ברית המועצות משחרר את בולגריה
13 בספטמבר – מסתיים טבח לודוש, בו נרצחו 15 יהודים ו-2 רומנים
17 בספטמבר – מתחיל הקרב על ארנהם
20 בספטמבר – מלחמת העולם השנייה – מוקמת הבריגדה היהודית
29 בספטמבר – מלחמת העולם השנייה: כוחות סובייטיים פולשים ליוגוסלביה
אוקטובר
2 באוקטובר – מרד ורשה מסתיים בכניעת הכוחות הפולניים
5 באוקטובר – צרפת מכירה בזכות הבחירה של נשים
7 באוקטובר – הזונדרקומנדו היהודים מארגנים ניסיון-מרד במחנה ההשמדה אושוויץ-בירקנאו. הניסיון נכשל, ושני שלישים מאלה שלקחו בו חלק נרצחו
13 באוקטובר – מלחמת העולם השנייה – הצבא האדום כובש את ריגה מידי גרמניה הנאצית
15 באוקטובר – מבצע פאנצרפאוסט: פרנץ סלשי עולה לשלטון בהונגריה ומחדש את משלוחי יהודי הונגריה להשמדה
15 באוקטובר – מחנה פלאשוב בקרקוב מפורק מפני הצבא האדום שהתקרב לעיר
19 באוקטובר – גירוש גולי אצ"ל ולח"י לאפריקה
19 באוקטובר – כוחות צבא ארצות הברית נוחתים בפיליפינים
20 באוקטובר – מלחמת העולם השנייה: הצבא הסובייטי משחרר את בלגרד בירת יוגוסלביה
21 באוקטובר – מלחמת העולם השנייה: העיר אאכן הייתה העיר הראשונה בגרמניה המערבית, שאליה נכנסו כוחות חיל רגלים של בעלות הברית
25 באוקטובר – האימפריה היפנית משגרת את התקפת הקמיקזה הממוסדת הראשונה
27 באוקטובר – יוסיפ ברוז טיטו נכנס לבלגרד המשוחררת
נובמבר
6 בנובמבר – הלורד מוין, שר המושבות הבריטי, נרצח על ידי שני לוחמי לח"י
7 בנובמבר – חנה סנש מוצאת להורג בהונגריה
18 בנובמבר – בית המשפט העליון של ארצות הברית מכריע בפסק דין קורמאטסו נגד ארצות הברית בדבר כליאת היפנים בארצות הברית כי המדינה פעלה במסגרת החוק
26 בנובמבר – גרמניה מתחילה להפציץ את אנטוורפן, בלגיה בטילי V-1 ו-V-2
29 בנובמבר – מלחמת העולם השנייה: אלבניה משוחררת מן הכיבוש הגרמני
דצמבר
16 בדצמבר – מתחיל הקרב על הבליטה, המתקפה הגרמנית האחרונה במלחמת העולם השנייה
24 בדצמבר – מלחמת העולם השנייה – הצבא האדום מטיל מצור על בודפשט
31 בדצמבר – הונגריה מכריזה מלחמה על גרמניה